Държавен вестник, бр. 16, 2026 г., стр. 71

БРОЙ  16	
Д Ъ Р Ж А В Е Н  В Е С Т Н И К 	
СТР.  71   
МИНИСТЕРСТВО 
НА ЗДРАВЕОПАЗВАНЕТО
НАРЕДБА № Н-3
oт 30 януари 2026 г.
за утвърждаване на медицински стандарт 
„Съдебна медицина и деонтология“
Член единствен. С тази наредба се утвържда­
ва медицински стандарт по медицинската спе­
циалност „Съдебна медицина и деонтология“ 
съгласно приложението. 
Преходни и заключителни разпоредби
§ 1. Лечебните заведения привеждат дей­
ността си в съответствие с тази наредба в срок 
до 6 месеца от влизането є в сила. 
§ 2. Наредбата се издава на основание чл. 6, 
ал. 1 от Закона за лечебните заведения.
Министър:
Силви Кирилов
Приложение 
към член единствен
МЕДИЦИНСКИ СТАНДАРТ „СЪДЕБНА 
МЕДИЦИНА И ДЕОНТОЛОГИЯ“
1. Основна характеристика на медицин­
ската специалност:
1.1. Дефиниция на медицинската специал­
ност:
1.1.1. Медицинската специалност „Съдебна­
та медицина и деонтология“ е интердисцип­
линарна специалност, която разработва тео­
ретично и прилага на практика медицински 
знания и методи, специфични за съдебната 
медицина, както и такива от всички меди­
цински специалности, с цел да се отговори 
на въпроси, възникнали в процеса на право­
раздаването, както и на деонтологични въп­
роси в медицината. Съдебната медицина 
използва медицинските диагностични мето­ди, 
като ги модифицира за постигане на целите 
на специалността. При прилагане на методи 
от други медицински специалности се из­
ползват специализираните знания на съот­
ветните медицински специалисти. В интер­
дисциплинарните екипи всеки специалист 
участва в рамките на своята компетентност 
и съобразно предмета на неговата специал­
ност. Често в съдебномедицинската практика 
се налага координация и съвместна работа 
и с немедицински специалисти (инженери, 
химици, биолози, трасолози, криминалисти, 
физици, антрополози, ентомолози и др.), което 
е специфично за съдебната медицина. 
1.1.2. Съдебномедицинската дейност (кли­
нични, аутопсионни и други дейности и изслед­
вания) включва наблюдението, извличането, 
изследването, документирането, оценката и 
научното тълкуване на медицинските данни 
и доказателства, необходими за различните 
области на правото и медицината. Съдебната 
медицина служи едновременно за изясняване 
на въпроси както в досъдебното и съдебното 
производство, така и в сферата на здравео­
пазването. 
1.2. Основни цели:
Основната цел на медицинската специал­
ност „Съдебна медицина и деонтология“ е раз­
работване и прилагане на медицински методи 
за решаване на юридически и медицински 
въпроси. За постигането на тази основна цел 
е необходима комбинация от медицински и 
правни познания, която се основава на уни­
кални за специалността „Съдебна медицина и 
деонтология“ принципи, които са от основно 
значение за изясняването и представянето на 
доказателства, за да се докажат фактите и 
обективната истина. Съдебните лекари работят 
независимо, обективно и безпристрастно, без 
влияние от страна на съдебната и/или изпъл­
нителната власт, държавни, общински или 
други органи и институции или под обществен 
натиск, съобразно действащата нормативна 
уредба, при прилагане на утвърдени от меди­
цинската наука и практика методи и техно­
логии. За нуждите на съдебномедицинската 
практика следва да се използват приоритетно 
обективни научнообосновани общомедицин­
ски и специални съдебномедицински методи.
Основните принципи при извършване на 
съдебномедицинската дейност са: научна обос­
нованост, обективност, всестранност, пълнота, 
добросъвестност, законност и независимост. 
1.3. Основните задачи на специалност­та – 
свързани са с постигане на високо качество в 
реализиране на поставените цели чрез:
1.3.1. Осъществяване на мултидисципли­
нарен подход и съдействие за повишаване 
качеството и ефективността на диагностичната 
и лечебната дейност чрез анализ на съдебно­
медицински обекти на изследване.
1.3.2. Осигуряване на достатъчен обем 
съдебномедицински дейности, свързани с 
прецизно извличане, наблюдение, изследване, 
документиране, оценка и научно тълкуване на 
медицинските данни и доказателства.
1.3.3. Поддържане на професионалната 
компетентност на специалистите по „Съдебна 
медицина и деонтология“.
1.4. Видове съдебномедицински документи 
и относими определения:
1.4.1. Съдебномедицинският документ е 
официален документ, в който се отразяват 
предварителните сведения, резултатите от съ­
дебномедицинското изследване, включително 
подробно описание на находките от освиде­
телстването и изводи за медико-биологичната 
квалификация на телесната повреда, както и 
други находки и изводи.
1.4.2. Основните съдебномедицински до­
кументи са съдебномедицински аутопсионен 
протокол и съдебномедицинско удостоверение.